Björgunarsveitin Ársæll

Björgunarsveitin Ársæll er íslensk björgunarsveit í Reykjavík. Hún var stofnuð árið 1999 með sameiningu Björgunarsveitar Ingólfs í Reykjavík og Björgunarsveitarinnar Alberts á Seltjarnarnesi. Sveitin er land- og sjóbjörgunarsveit en innan hennar starfar fjöldi hópa m.a. fjallahópur. Sveitin starfar innan Slysavarnafélagssins Landsbjargar.

Sveitin heldur út tveimur starfsstöðvum. Þær eru Gaujabúð á Seltjarnarnesi, þar sem rústabjörgunarhópur og sjóhópur eru til húsa, og Gróubúð í Reykjavík, þar sem bíla- og beltahópur, landhópar, leitarhópar, og fyrstu hjálpar hópar eru með aðstöðu. Verandi sjóbjörgunarsveit að hluta er sveitin svo með björgunarskipið Jóhannes Briem og björgunarbátinn Sjöfn staðsett í Reykjavíkurhöfn.

Líkt og nánast allar íslenskar björgunarsveitir er starfssemi sveitarinnar unnin í sjálfboðavinnu. Sveitin er með tveggja ára nýliðaþjálfun og að henni lokinni telst nýliðinn vera fullgildur félagi og er settur á útkallsskrá.

 Tilvísanir 

 Tenglar 
 Björgunarsveitin Ársæll 

Flokkur:Íslenskar björgunarsveitir
Flokkur:Stofnað 1999